**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

 Κως, 03-6-2020

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**κάθε μέρα που περνά η κα Ρούφα αποδεικνύει την απόλυτη ταύτισή της με τον κ. Κυρίτση**

Είναι αδιανόητο και πολιτικά επικίνδυνο, αιρετός να κρύβεται πίσω από αιτιάσεις τρίτων και να προσεγγίζει σοβαρά θέματα με απίστευτη ελαφρότητα και επιπολαιότητα.

Όσον αφορά στη λειτουργία του κυλικείου στο 2ο Γυμνάσιο, δύο επισημάνσεις μόνο:

1. Το κυλικείο παραμένει κλειστό για περισσότερα από 2 χρόνια. Ανήκουστο να μη λειτουργεί σε ένα σχολείο τέτοιου μεγέθους, θέτοντας σε δοκιμασία τις αντοχές των μαθητών, γονέων και εκπαιδευτικών.
2. Προτεραιότητα αυτής της Δημοτικής Αρχής είναι να επιλύσει και αυτό το χρόνιο πρόβλημα, όπως και πολλά άλλα ζητήματα που έχουν βαλτώσει.

Δυστυχώς, η κα Ρούφα κάθε μέρα που περνά αποδεικνύει την απόλυτη ταύτισή της με τον κ. Κυρίτση.

Επί της ουσίας τώρα.

Οι διαδικασίες που ακολουθήθηκαν είναι ορθές και σύννομες, όχι αυθαίρετες. Προέκυψαν ύστερα από γνωμοδοτήσεις νομικών υπηρεσιών που υποστηρίζουν τη λειτουργία του Δήμου. Έτσι ανακηρύχθηκε μειοδότης και υπέγραψε σύμβαση λειτουργίας του κυλικείου το Μάρτιο του 2020. Μεσολάβησε η πανδημία και ως σήμερα το κυλικείο δεν έχει λειτουργήσει.

Τώρα, που επανεκκίνησαν τα σχολεία βγαίνει στην επικαιρότητα το θέμα. Προφανώς καθόλου τυχαία.

Ο στόχος ένας και μοναδικός. Να μη λειτουργήσει το κυλικείο, διότι ο μειοδότης δεν είναι αρεστός σε συγκεκριμένο κύκλο. Αυτό όμως δεν αφορά τη λειτουργία της Σχολικής Επιτροπής.

Το γεγονός είναι εξοργιστικό, όταν η κα Ρούφα μετά από τόσα χρόνια θυμάται να ασχοληθεί με το θέμα, στην πιο κρίσιμη στιγμή για τη λειτουργία των σχολείων.

Συνεχίζει όμως να σιωπά για το μεγάλο σκάνδαλο, την εξωλογιστική διαχείριση 255.000 € του ΔΗΡΑΣ, καθόλου τυχαίο και αυτό.

Γραφείο Τύπου